Wonaga Ihinda Rĩũkĩte ta Rĩgakorũo Rĩhaana Atĩa?
Hihi thĩ ĩno . . .
ĩgũtũũra o ũguo ĩrĩ?
nĩ gũthũka ĩgũthũka makĩria?
nĩ ĩkwagagĩra?
ŨRĨA BIBILIA YUGAGA
“Ngai . . . nĩekũmagiria maithori mothe mathire maitho mao; nakĩo gĩkuũ gĩtirĩ hingo gĩgacoka kũgĩa, o na gũtirĩ hingo gũgacoka kũgĩa na kĩeha, kana kĩrĩro, kana ruo; maũndũ marĩa ma mbere nĩ mathengu magathira.”
ŨRĨA ŨNDŨ ŨCIO ŨNGĨGŨTEITHIA
Wĩra mwega na ũgatũma ũiganĩre.
Mĩrimũ na kũnyamarĩka nĩ igaathira.
Ũtũũro wĩna gĩkeno na ũtagaathira hamwe na andũ a famĩĩ na arata.
HIHI KŨNA NO TWĨTĨKIE ŨRĨA BIBILIA YUGAGA?
Nĩ ũndũ wa itũmi itanyihĩire igĩrĩ:
Ngai nĩ arĩ ũhoti wa kũhingia ciĩranĩro ciake. Thĩinĩ wa Bibilia no Jehova Ngai wiki tu wĩtagwo “Mwene-Hinya-Wothe,” tondũ arĩ ũhoti ũtarĩ gĩthimi. (Kũguũrĩrio 15:3) Kwoguo no ahote kũhingia ciĩranĩro ciake ciĩgiĩ kũgarũra thĩ nĩguo yagĩre biũ. Ta ũrĩa Bibilia yugaga atĩ, “maũndũ mothe mahotekaga nĩ Ngai.”
—Mathayo 19:26.
Ngai nĩ eriragĩria kũhingia ciĩranĩro ciake. Kwa ngerekano, Jehova ‘nĩ eriragĩria’ kũriũkia andũ arĩa makuĩte.
—Ayubu 14:14, 15.
Ningĩ Bibilia nĩ yonanagia atĩ Mũriũ wa Ngai, Jesu, nĩ aahonirie arĩa arwaru. Eekire ũguo nĩkĩ? Tondũ nĩ eendaga. (Mariko 1:
Kwoguo no tũkorũo na ũũma atĩ Jehova na Jesu nĩ marenda gũtũteithia nĩguo tũgaakenera ũtũũro wa thuutha-inĩ!
TA WĨYŨRIE
Ngai akagarũra thĩ itũ atĩa nĩguo yagĩre biũ?
Bibilia nĩ ĩcokagia kĩũria kĩu thĩinĩ wa MATHAYO 6:
Wĩrute Makĩria
ŨHORO MWEGA KUUMA KŨRĨ NGAI!
Muoroto wa Ngai Harĩ Thĩ nĩ Ũrĩkũ?
Bibilia nĩ ĩtaarĩirie kĩrĩa gĩatũmire Ngai ombe thĩ, rĩrĩa mĩnyamaro ĩgaathira, na ũrĩa ũtũũro ũgaakorũo thĩinĩ wa thĩ njerũ.
ŨHORO MWEGA KUUMA KŨRĨ NGAI!
Ũthamaki wa Ngai nĩ Kĩĩ?
Ũthamaki wa Ngai nĩ kĩĩ, na nĩ maũndũ marĩkũ ũkaahingia?
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kam_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn